Document ID: 32014D0062

ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
της 6ης Φεβρουαρίου 2014
για την κατάργηση της απόφασης 2003/766/ΕΚ για τη λήψη μέτρων επείγοντος χαρακτήρα ώστε να αποφευχθεί η εξάπλωση εντός της Κοινότητας του Diabrotica virgifera Le Conte
[κοινοποιηθείσα υπό τον αριθμό C(2014) 467]
(2014/62/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τέταρτη περίοδος,
Εκτιμώντας τα ακόλουθα:
(1)
Η απόφαση 2003/766/ΕΚ της Επιτροπής (2) δεν κατάφερε να αποτρέψει την εξάπλωση του Diabrotica virgifera virgifera Le Conte, όπως προκύπτει από τις ετήσιες έρευνες που διενεργούνται από τα κράτη μέλη σύμφωνα με την εν λόγω απόφαση. Οι εν λόγω έρευνες δείχνουν επίσης ότι ο Diabrotica virgifera virgifera Le Conte είναι πλέον διαδεδομένος σε ένα μεγάλο τμήμα της επικράτειας της Ένωσης. Επιπλέον, δεν είναι εφικτό να εμποδιστεί η περαιτέρω διάδοσή του, ενώ υπάρχουν αποτελεσματικά και βιώσιμα μέσα καταπολέμησης για την ελαχιστοποίηση των επιπτώσεων του εν λόγω οργανισμού στην απόδοση των καλλιεργειών αραβοσίτου, ειδικότερα η εφαρμογή ενός συστήματος εναλλαγής καλλιεργειών.
(2)
Επομένως, η απόφαση 2003/766/ΕΚ πρέπει να καταργηθεί.
(3)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2003/766/ΕΚ καταργείται.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Φεβρουαρίου 2014.

Labels: 20
17
6